फीफा के आंकड़ों के अनुसार विश्व कप फुटबाल कुल पुरस्कार राशि में से 40 करोड़ डॉलर टीमों को उनके प्रदर्शन के आधार पर मिलेंगे जबकि बाकी 39 करोड़ 10 लाख डॉलर खिलाड़ियों के क्लबों को विभिन्न योजनाओं के तहत दिए जाएंगे। मॉस्को के लुजनिकी स्टेडियम पर 15 जुलाई को जो टीम विश्व कप जीतेगी, उसे तीन करोड़ 80 लाख डालर यानी 38 मिलियन डॉलर मिलेंगे जो पिछली बार से 30 लाख डॉलर अधिक है। वहीं उपविजेता को दो करोड़ 90 लाख डॉलर और तीसरे स्थान पर रहने वाली टीम को दो करोड़ 40 लाख डॉलर मिलेंगे।